
Parlamentul  României

Camera  Deputaţilor
Comisia pentru industrii si servicii



                              Bucureşti, 03.09.1998.

                                                                  Nr. 776/XVIII/3

A V I Z

asupra proiectului de Lege privind restituirea sumelor  reţinute cu titlu de garanţie de 10% din valoarea utilajelor, echipamentelor, aparatajului şi construcţiilor metalice livrate pentru Combinatul minier de îmbogăţire a minereurilor acide cu conţinut de fier de la Krivoi Rog şi compensarea cu aceste sume a obligaţiilor de plată către bugetul de stat ale societăţilor comerciale furnizoare.
În conformitate cu prevederile art.86 şi 102 din Regulamentul Camerei Deputaţilor, Comisia pentru industrii şi servicii a fost sesizată cu adresa nr.194 din 18 august 1998 pentru dezbaterea şi avizarea acestui proiect de lege.

În cadrul şedinţei din data de 2 septembrie 1998 comisia a examinat proiectul de lege supus dezbaterii şi a constatat că sunt îndeplinite condiţiile constituţionale.

În situaţia de mai sus comisia a hotărât avizarea favorabilă a proiectului de lege supus dezbaterii, cu unele amendamente admise, care se regăsesc în anexa nr.1, aviz pe care-l înaintează Comisiei pentru buget, finanţe şi bănci, care este sesizată pe fond.

Conform art.74 alin.(2) din Constituţia României proiectul de lege supus dezbaterii are un caracter de lege ordinară.

     PREŞEDINTE,                                      SECRETAR,

   Dan Ioan Popescu                                    Istvan Antal
  Exp.parlam.

Viorela Gondoş

                             Anexa nr.1

A M E N D A M E N T E     A D M I S E

proiectului de Lege privind restituirea sumelor  reţinute cu titlu de garanţie de 10% din valoarea utilajelor, echipamentelor, aparatajului şi construcţiilor metalice livrate pentru Combinatul minier de îmbogăţire a minereurilor acide cu conţinut de fier de la Krivoi Rog şi compensarea cu aceste sume a obligaţiilor de plată către bugetul de stat ale societăţilor comerciale furnizoare
	Nr.

crt.
	Articol text iniţial
	Amendament propus 

Autorul
	Motivaţie

	0
	1
	2
	3

	1.
	Art.4 – În operaţiunea de compensare a obligaţiilor de plată către bugetul de stat, cu sumele reţinute cu titlu de garanţie de 10%, nu vor fi cuprinse societăţile comerciale furnizoare aflate în procedura de dizolvare-lichidare, după caz.


	Se propune eliminarea.

Dep. Dan Ioan Popescu

Dep.Barbu Piţigoi
	Pentru a nu se produce discriminări între societăţi ce au efectuat o activitate până la data falimentării sau dizolvării lor.

Datoriile către stat fiind preluate de către noii proprietari, societăţile trebuie tratate identic.


	0
	1
	2
	3

	2.
	Art.6 – Sumele reţinute societăţilor comerciale prevăzute la art.4 şi sumele rămase de restituit după compensare urmează a fi incluse, aşalonat, în bugetul de stat, cu această destinaţie, până la 31 decembrie 1999.
	Art.6 – Sumele rămase de restituit după compensare urmează a fi incluse, aşalonat, în bugetul de stat, cu această destinaţie, până la 31 decembrie 1999.

Dep. Ioan Florentin Sandu
	Pentru actualizare, datorită eliminării art.4.





                                   PREŞEDINTE,                                                   SECRETAR,





                      Dan Ioan Popescu                                                 Istvan Antal

Expeert parlam.

Viorela Gondoş

